
                Dobrogea este din punct de vedere geologic cel mai vechi pământ al 
patriei noastre. Din punct de vedere istoric însă Dobrogea este una dintre cele 
mai interesante provincii ale ţării noastre, fiind poate marca cea mai deplină a 
miracolului pe care îl reprezintă poporul nostru aşa cum remarca marele istoric 
Gheorghe Brătianu. Deşi trecută prin mâinile mai multor cotropitori şi scenă a 
unor violenţe mari, Dobregea nu şi-a pierdut nici un moment caracterul getic şi 
mai apoi românesc. Alogenii chiar când au fost mai numeroşi au fost locuitorii dar 
nu fiii acestui pământ căci mama Gheea pe noi ne-a făcut iar nu pe ei. În lunga şi 
zbuciumata istorie a acestui pământ daco-getic ce lega în mod ferm lumea getică 
şi marea sa, Marea Neagră, au existat multe episoade prin care Dobrogea s-a 
dovedit parte inextricabilă a patriei originare a daco-geţilor. 
Numind-o Sciţia Minor, Moesia Minor sau Geţia Minor, noi folosim convenţii de 
exprimare dar nici un moment nu uităm că vorbim despre ţara noastră. lată de ce 
istoria Dobrogei este atât de importantă pentru noi. Unul dintre cele mai 
interesante momente din Dobrogei noastre este acela al existenţei pe teritoriul ei 
a unui regat cunoscut în istorie sub numele latinizat de Ţara Alutia, de fapt, corect 
Terra Alutia. De aici însă până la a admite că în epocă locuitorii geţi ai acestei ţări 
îi spuneau Ţara Alutia este o cale lungă pe care numai ignoranţa, o imaginaţie 
plină de arbitrar sau o mare lipsă de dragoste de adevăr ne poate face să o 
străbatem. Cel mai probabil este că băştinaşii îşi numeau ţara nu Aluta sau 
Alutania ci Ţara Oltului sau Oltenia.  
Ne refuzăm tentaţia presupunerii că ar fi putut-o numi Oltia pentru a nu  alimenta 
excesele de imaginaţie ale unora tentaţi de apropieri omofone cu Olbia. Abuzul de 
etimologii problematice este departe de a face cuiva un serviciu real, cel mult 
detractorilor dacologiei. Să încercăm să detaliem această situaţie făcând 
cuvenitele clarificări, atât cât putem înţelege noi acest fenomen. Într-un articol 
intitulat „ Ponti Aluti sau Ţara Alutia, între fantezii medievale sau realitaţi 
istorice?”, publicat în  „Dacia magazin” nr. 76/2012 dl. Constantin Arimin Olariu ia 
în discuţie existenţa unei formaţiuni statale dobrogene cu numele din titlul 
articolului.  
Indiferent dacă titlul se vrea emfatic sau strict dubitativ, personal afirm şi susţin 
existenţa unui asemenea stat. Domnia sa trece în revistă cele mai credibile două 
surse asupra acestui subiect făcând mai mult consideraţiuni lingvistice la care noi 
nu subscriem în totalitate.  Ceea ce reţinem ca pozitiv din cele prezentate de către 
dl. Constantin Arimin Olariu este faptul că în Dobrogea a existat între secolele VIII 
şi XIII un stat dacic Ţara Alutia, indiferent dacă independent, inclus în altul mai 
mare, asociat altuia mai mare etc. Cum aceste date sunt consonante cu altele 
asupra cărora am atras atenţia anterior, în cele ce urmează vom schiţa tabloul 
reconstituit de noi pe această bază conform „ Cosmografiei Anonimului din 
Ravena”. scrisă în secolul VII. 
 După informaţii culese de un călător al cărui nume nu ni s-a păstrat, în Moesia 
Inferioară, actuala Dobroge, existau cetăţile Sacidaba şi Ponti Aluti, iar pământul 
pe care erau situate se numea Ţara Alutia. În continuare dl. Constantin Arimin 
Olariu face un mic inventar lingvistic de dicţionar continuând cu nişte 
consideraţiuni etimologice asupra cărora avem rezerve serioase. În ceea ce ne 
priveşte afirmăm că chiar dacă-n documentul citat ţara se numea Alutia, fiind 
vorba despre o scriptură latină ( fie ea şi medievală), în realitate, adică aşa cum 
pronunţau localnicii, avem a face cu o Ţara Oltului sau Oltenia, aşa cum în actuala 
Oltenie îndelung stăpânită de romani nimeni nu vorbeşte de Alutania, deşi foarte 
mulţi lingvişti insistă până-n pânzele albe cu latinizarea. În acest sens două fapte 
cred că ar fi de natură să clarifice lucrurile . 
 Primul : în nord la Mlaştina , Meotidă ( actuala Mare de Azov ) a existat în timpul 
lui Dromichete regatul dandarilor condus de regele Oltacos ( nu Alutacos), aliat al 
regelui Dromichete.  
Al doilea : între anii 161-180 p.H. în timpul lui Marc Aureliu la Oltina trăiau mulţi 
daci despre care se zice că erau romanizaţi. Aşa de romanizaţi că chiar în acel 
teritoriu bine stăpânit de romani termenul oficial Altina a murit chiar de la 
naştere, romanizaţii de atunci şi urmaşii lor de azi spunând tot Oltenia. 
 În ceea ce priveşte cetatea Ponti Aluti credem că pur şi simplu ea însemna Marea 
Oltului, căci despre un pod care ar trece peste un râu Olt inexistent în Dobrogea 
nu prea cred că ar avea sens să vorbim. Aşadar odată ce despre pod nu poate fi 
vorba, nu ne rămâne altceva de făcut decât să privim spre mare. Desigur apare şi 
întrebarea de ce Marea Oltului ? Dar înainte de a răspunde unei astfel de întrebări 
poate că ar fi normal să ne întrebăm cum numeau dacii Marea Neagră, căci Pontul 
Euxin în mod evident nu-i spuneau. De ce i-ar fi spus Pontul Oltului sau Marea 
Oltului cred că putem înţelege dacă am ţine cont de următoarele fapte. În 
extremitatea sudestică a actualei Mări Negre, pe teritoriul georgian al Adjariei 
curge şi se varsă în mare un râu care are un afluent numit Olty şi evident pe acest 
râu exista şi o localitate cu acelaşi nume Olty. Mergând spre nord în lungul 
litoralului georgian ajungem în Abhazia unde încă în jurul anului 1700 exista 
localitatea Dandars. Mergând în acelaşi sens ajungem la Mare de Azov, unde în 
jurul anului 300 a. H, îl găsim pe aliatul regelui Dromichete, regele Oltacos al 
dandarilor. 
 Despre cazul Carolta/ Sarolta de la anul 950 p. H. ,am scris deja în alt loc şi 
credem suficient pentru a ilustra caracterul general şi profund dacic al termenului 
Olt. Despre Ţara Făgăraşului de asemeni am spus destul. Dar nu putem să nu fim 
de acord cu dl. Constantin Arimin Olariu când afirmă că la 1222, ce să-i faci ? chiar 
şi latinizat Oltul era nomina odiosa la unguri, odată ce râului ei îi ziceau râul 
Valahic. Cât despre autohtonismul dacic al termenului Alutus aici despărţirea mea 
de dl. Constantin Arimin Olariu este totală şi definitivă. 
 Din multe şi temeinice motive refuz această ideie. Acest Olt atât de dacic pe care 
niciodată dacii şi mai apoi a românii nu l-au numit Alutus este o constantă a 
istoriei dacilor şi mai apoi a românilor. Deci ipoteza Pontus Aluti /Marea Oltului 
nu este totuşi una atât de riscantă. Cu alte cuvinte în sec.VI era cunoscută 
existenţa unei ţări Alutia, adică Oltenia care nu era alta decât Dobrogea. Pe 
teritoriul ei era cetatea Ponti Aluti, adică Pontul Oltului, pe care îmi iau libertatea 
de a nu-l numi Pontul Euxin ci Marea Oltului.  
 Este foarte posibil ca aceste toponime dobrogene să fie consecinţa alunecării 
spre sud a regatului dandarilor-olteni din tendinţa naturală de centralizare a 
statelor dacice intr-o structură unitară. Poate că procesul  a fost accelerat de 
presiunea altor populaţii. 
 În fine, marea invazie mongolă din anul 1241 este momentul ultim în care mai 
aflăm despre existenţa acelei Ţări Alutia, adică Oltenia, distrusă de către aceşti 
invadatori. 
 Despre acest ultim eveniment aflăm din cronica medicului persan Frazel-Ullah/ 
Raşid scrisă în jurul anului 1302. Deci din secolul VII, poate chiar VI şi pânâ în 
secolul XIII, Dobrogea dacică s-a numit Ţara Oltului sau Oltenia. Chiar şi în prezent 
există încă lacul Oltina şi localitatea Oltina pe malul acestui lac, după cum pe 
Braţul Borcea al Dunării există o altă localitate Oltina. Evident, în toate situaţiile 
romanizarea a avut ca efect păstrarea formei tipic dacice derivată de la Olt.     
 
